**דף עבודה בנושא משפט שלמה**

טז**אָז תָּבֹאנָה שְׁתַּיִם נָשִׁים זֹנוֹת אֶל הַמֶּלֶךְ וַתַּעֲמֹדְנָה לְפָנָיו.** יז**וַתֹּאמֶר הָאִשָּׁה הָאַחַת: 'בִּי אֲדֹנִי, אֲנִי וְהָאִשָּׁה הַזֹּאת יֹשְׁבֹת בְּבַיִת אֶחָד, וָאֵלֵד עִמָּהּ בַּבָּיִת.** יח**וַיְהִי בַּיּוֹם הַשְּׁלִישִׁי לְלִדְתִּי וַתֵּלֶד גַּם הָאִשָּׁה הַזֹּאת, וַאֲנַחְנוּ יַחְדָּו, אֵין זָר אִתָּנוּ בַּבַּיִת זוּלָתִי שְׁתַּיִם אֲנַחְנוּ בַּבָּיִת.** יט**וַיָּמָת בֶּן הָאִשָּׁה הַזֹּאת לָיְלָה אֲשֶׁר שָׁכְבָה עָלָיו.** כ**וַתָּקָם בְּתוֹךְ הַלַּיְלָה וַתִּקַּח אֶת בְּנִי מֵאֶצְלִי, וַאֲמָתְךָ יְשֵׁנָה, וַתַּשְׁכִּיבֵהוּ בְּחֵיקָהּ, וְאֶת בְּנָהּ הַמֵּת הִשְׁכִּיבָה בְחֵיקִי.** כא**וָאָקֻם בַּבֹּקֶר לְהֵינִיק אֶת בְּנִי, וְהִנֵּה מֵת. וָאֶתְבּוֹנֵן אֵלָיו בַּבֹּקֶר, וְהִנֵּה לֹא הָיָה בְנִי אֲשֶׁר יָלָדְתִּי'.** כב**וַתֹּאמֶר הָאִשָּׁה הָאַחֶרֶת: 'לֹא, כִי בְּנִי הַחַי וּבְנֵךְ הַמֵּת', וְזֹאת אֹמֶרֶת: 'לֹא, כִי בְּנֵךְ הַמֵּת וּבְנִי הֶחָי'. וַתְּדַבֵּרְנָה לִפְנֵי הַמֶּלֶךְ.** כג**וַיֹּאמֶר הַמֶּלֶךְ: 'זֹאת אֹמֶרֶת: זֶה בְּנִי הַחַי וּבְנֵךְ הַמֵּת, וְזֹאת אֹמֶרֶת: לֹא, כִי בְּנֵךְ הַמֵּת וּבְנִי הֶחָי'.**כד**וַיֹּאמֶר הַמֶּלֶךְ: 'קְחוּ לִי חָרֶב'. וַיָּבִאוּ הַחֶרֶב לִפְנֵי הַמֶּלֶךְ.** כה**וַיֹּאמֶר הַמֶּלֶךְ: 'גִּזְרוּ אֶת הַיֶּלֶד הַחַי לִשְׁנָיִם וּתְנוּ אֶת הַחֲצִי לְאַחַת, וְאֶת הַחֲצִי לְאֶחָת'.** כו**וַתֹּאמֶר הָאִשָּׁה אֲשֶׁר בְּנָהּ הַחַי אֶל הַמֶּלֶךְ, כִּי נִכְמְרוּ רַחֲמֶיהָ עַל בְּנָהּ, וַתֹּאמֶר: 'בִּי אֲדֹנִי, תְּנוּ לָהּ אֶת הַיָּלוּד הַחַי וְהָמֵת אַל-תְּמִיתֻהוּ', וְזֹאת אֹמֶרֶת: 'גַּם לִי גַם לָךְ לֹא יִהְיֶה, גְּזֹרוּ'.** כז**וַיַּעַן הַמֶּלֶךְ וַיֹּאמֶר: 'תְּנוּ לָהּ אֶת הַיָּלוּד הַחַי וְהָמֵת לֹא תְמִיתֻהוּ, הִיא אִמּוֹ'.** כח**וַיִּשְׁמְעוּ כָל יִשְׂרָאֵל אֶת הַמִּשְׁפָּט אֲשֶׁר שָׁפַט הַמֶּלֶךְ וַיִּרְאוּ מִפְּנֵי הַמֶּלֶךְ, כִּי רָאוּ כִּי חָכְמַת אֱלֹהִים בְּקִרְבּוֹ לַעֲשׂוֹת מִשְׁפָּט.**

חלק א

1. סמנו בצבע אחד את הדברים שאומרת אישה א, ובצבע אחר את הדברים שאומרת אישה ב.
2. האישה הראשונה טוענת שאין שום מקורות מידע נוספים שעליהם אפשר להסתמך לבירור המקרה. צטטו את דבריה שמוכיחים זאת.
3. במקרים כאלה שבהם אין עדים אפשר לסמוך רק על עדויותיהן של שתי הנשים. האישה הראשונה מעידה על עצמה כי ישנה באותו הלילה (פסוק כ). מהו הקושי שטמון בעדות זו? (אם אכן ישנה, כיצד היא יודעת לתאר את ההתרחשות?)
4. רשמו בקצרה במילותיכם את טענת האישה הראשונה.

חלק ב – טענות הנשים

1. רשמו את טענות שתי הנשים כפי שהן מופיעות בפסוק כב:טענת האישה הראשונה וטענת האישה האחרת.
2. מהו ההבדל בין טענות שתי הנשים?

חלק ג – "סיכום" שלמה לטענות הנשים

בפסוק כג שלמה חוזר על טענותיהן של שתי הנשים, אך מוסיף מילה אחת, לכאורה תמימה.

1. מהי המילה ששלמה מוסיף?
2. על מה עשויה להעיד תוספת זו?

חלק ד: החלק הראשון של פסק הדין

1. רשמו במילותיכם את פסק הדין של שלמה המופיע בפסוקים כד-כה?
2. האם לדעתכם שלמה יודע בשלב זה של המשפט למי שייך הבן החי ולמי המת? הסבירו את תשובתכם.

חלק ה: החלק השני של פסק הדין

1. רשמו במילותיכם את תגובת כל אישה בפסוקים כו-כז.
2. מהי החלטת שלמה המלך?
3. מה הוא הגורם אשר סייע לשלמה להגיע לידי הכרעה?